****

**การศึกษาการเกิดอุบัติเหตุการจราจรทางบกในจังหวัดตราด**

**จัดทำโดย**

**นายพงษ์พัฒ โนราช**

**นางสาวธมลวรรณ ทะนัน**

**นางสาวฝนลัดดา ห้วงน้ำ**

**ชั้นมัธยมศึกษาปีที่ 6/8**

**ครูที่ปรึกษา**

**นางสาวธนวรรณ นิจนิรันดร์**

**รายงานการศึกษาวิจัยนี้เป็นส่วนหนึ่งของวิชา**

**การศึกษาค้นคว้าและสร้างองค์ความรู้ (I30211)**

**การสื่อสารและการนำเสนอ (I30212)**

**โรงเรียนตราษตระการคุณ**

**คำนำ**

การศึกษาวิจัยครั้งนี้จัดทำขึ้นเพื่อเป็นส่วนหนึ่งของวิชาศึกษาค้นคว้าเเละสร้างองค์ความรู้เพื่อให้ได้ศึกษาความรู้ในเรื่องการเกิดอุบัติเหตุการจราจรทางบกในจังหวัดตราดเนื่องจากปัจจุบันประชาชนในจังหวัดตราดมีการใช้รถใช้ถนนเพิ่มมากขึ้น ซึ่งประชาชนในจังหวัดตราดก็ขาดความรู้ในการใช้รถใช้ถนนอย่างถูกต้องเป็นจำนวนมากจึงทำให้เกิดอุบัติเหตุขึ้นมาได้ คณะผู้จัดทำจึงมีความสนใจในการที่จะศึกษาเเละรวบรวมข้อมูลเพื่อที่จะเปรียบเทียบสถิติการเกิดอุบัติเหตุการจราจรทางบกในเเต่ละปีคณะผู้จัดทำหวังว่า ผู้อ่านจะนำข้อมูลที่ได้จากการศึกษาวิจัยไปใช้เพื่อลดสถิติการเกิดอุบัติเหตุการจราจรทางบกในจังหวัดตราด

คณะผู้วิจัย

**บทคัดย่อ**

ชื่อเรื่องวิจัย : การศึกษาการเกิดอุบัติเหตุการจราจรทางบก

ชื่อผู้เขียน : นายพงษ์พัฒ โนราช

นางสาวธมลวรรณ ทะนัน

นางสาวฝนลัดดา ห้วงน้ำ

ปีการศึกษา : 2561

ครูที่ปรึกษา : นางสาวธนวรรณ นิจนิรันดร์

การวิจัยครั้งนี้ วัตถุประสงค์เพื่อศึกษาเเละเปรียบเทียบการเกิดอุบัติเหตุการจราจรทางบกในจังหวัดตราด จำเเนกตามสาเหตุของการเกิดอุบัติเหตุการจราจรทางบกในจังหวัดตราด กลุ่มประชาชนในการวิจัย ได้เเก่ จำนวนประชากรในจังหวัดตราดตามหลักฐานการทะเบียนจากสำนักทะเบียนกลาง เก็บรวบรวมข้อมูลได้จากการสำรวจและบันทึกสถิติจากสำนักงานสถานีตำรวจภูธรเมืองตราดตั้งแต่ปี 2555-2559 สถิติที่ใช้ ได้เเก่ ค่าเฉลี่ย (x̄)

ผลการวิจัยพบว่า

1. การเกิดอุบัติเหตุการจราจรทางบกในจังหวัดตราดโดยภาพรวมพบสาเหตุส่วนใหญ่ที่ทำให้เกิดอุบัติเหตุ 8 คดีดังนี้ คดีขีบรถเร็วเกินอัตราที่กฎหมายกำหนด ตัดหน้าระยะกระชั้นชิด ไม่ให้สัญญาณ จอด ชะลอ เลี้ยว อุปกรณ์ชำรุด เมาสุรา หลับใน ขับผิดช่องทาง ขับคร่อมเส้น ขับรถตามกระชั้นชิด

2. การเกิดอุบัติเหตุการจราจรทางบกในจังหวัดตราดส่วนใหญ่พบว่ามีสาเหตุมาจากความประมาทเเละไม่ทำตามกฎจราจร

**กิตติกรรมประกาศ**

งานวิจัยนี้สำเร็จได้โดยความช่วยเหลือจากหลาย ๆ ฝ่ายที่ดูเเลเอาใจใส่กันเป็นอย่างดี

นอกจากนี้ขอขอบคุณความกรุณาจากนางสาวธนวรรณ นิจนิรันดร์ ครูที่ปรึกษางานวิจัยนี้ที่ได้ให้ คำเสนอเเนะเเนวคิด ตลอดจนการเเก้ไขข้อบกพร่องต่าง ๆ มาโดยตลอด จนงานวิจัยนี้เสร็จสมบูรณ์ ผู้ศึกษาจึงขอกราบพระคุณเป็นอย่างสูง

ขอกราบพระคุณพ่อ คุณเเม่เเละผู้ปกครอง ที่ให้คำปรึกษาในเรื่องต่าง ๆ รวมทั้งเป็นกำลังใจที่ดีเสมอมา

ขอขอบคุณ ร.ต.อ.เจด็จ อ่อนละฮุง ที่ช่วยให้คำปรึกษาเเละให้ข้อมูลในการทำงานวิจัยชิ้นนี้

ขอบคุณเพื่อน ๆ ที่ช่วยให้คำเเนะนำดี ๆ เกี่ยวกับการเลือกหัวข้อเกี่ยวกับงานวิจัย

สุดท้ายนี้ขอขอบคุณสถานีตำรวจภูธรเมืองตราดที่ได้ให้ข้อมูลดี ๆ เกี่ยวกับงานวิจัยชิ้นนี้จนสำเร็จลุล่วงไปได้

**สารบัญ**

**เรื่อง หน้า**

คำนำ ก

บทคัดย่อ ข

กิตติกรรมประกาศ ค

สารบัญ ง

บทที่ 1 บทนำ 1

ความเป็นมาและความสำคัญของปัญหา 1

วัตถุประสงค์ของการวิจัย 1

สมมติฐานของการศึกษาวิจัย 1

ขอบเขตการศึกษาวิจัย 1

ประโยชน์ที่คาดว่าจะได้รับ 2

บทที่ 2 เอกสารที่เกี่ยวข้อง 3

ความหมายของการเกิดอุบัติเหตุ 3

สาเหตุของการเกิดอุบัติเหตุ 3

ผลกระทบของการเกิดอุบัติเหตุ 5

หน่วยงานที่เกี่ยวข้อง 6

ทฤษฎีหรืองานวิจัยที่เกี่ยวข้อง 6

บทที่ 3 วิธีการดำเนินงานวิจัย 7

การกำหนดประชากรและกลุ่มตัวอย่าง 7

การเก็บรวบรวมข้อมูล 7

การวิเคราะห์ข้อมูล 7

สถิติที่ใช้ในการวิเคราะห์ข้อมูล 7

บทที่ 4 การวิเคราะห์ข้อมูล 8

ตารางที่ 1 9

ตารางที่ 2 10

บทที่ 5 สรุปผล อภิปรายผล และข้อเสนอแนะ 11

บรรณานุกรม 12

ภาคผนวก 13

**บทที่ 1**

**บทนำ**

**ความเป็นมาและความสำคัญของปัญหา**

อุบัติเหตุเป็นเหตุการณ์ที่เกิดขึ้นอย่างไม่คาดคิด ในเวลาใดเวลาหนึ่ง ณ สถานที่แห่งหนึ่ง มีสาเหตุมาจากปัจจัยหลายอย่าง เนื่องจาก ปัจจุบันการจราจรเกิดการติดขัดเพราะมีการใช้รถบนท้องถนนกันมากและบางคนใช้รถอย่างไม่มีวินัย จึงทำให้เกิดอุบัติเหตุต่าง ๆ มากมายบนท้องถนน ส่งผลให้ประชาชนบางส่วนสูญเสียชีวิตและทรัพย์สิน

ดังนั้น เราจึงต้องทำการศึกษาการเกิดอุบัติเหตุบนท้องถนนเพื่อวิเคราะห์สถิติการเกิดอุบัติเหตุบนท้องถนน และช่วยกันหาวิธีแก้ไขหรือรณรงค์เพื่อลดการเกิดอุบัติเหตุบนท้องถนน

**วัตถุประสงค์ของการวิจัย**

1. เพื่อศึกษาการเกิดอุบัติเหตุการจราจรทางบกในจังหวัดตราด

2. เพื่อเปรียบเทียบการเกิดอุบัติเหตุการจราจรทางบกของแต่ละปี

**สมมติฐานการศึกษาวิจัย**

การเกิดอุบัติเหตุการจราจรทางบกน่าจะมีสาเหตุมาจากความประมาท

**ขอบเขตการศึกษาวิจัย**

**1. ประชากรและกลุ่มตัวอย่าง**

ประชากรและกลุ่มตัวอย่างที่ใช้ในการวิจัยนี้ คือ ประชากรในจังหวัดตราดที่เกิดอุบัติเหตุการจราจรทางบกในปี 2555-2559 โดยอ้างอิงข้อมูลมาจากสถานีตำรวจภูธรเมืองตราด จังหวัดตราด

**2. ขอบเขตที่ศึกษาวิจัย**

**ตัวแปรอิสระ** ได้แก่ สาเหตุการเกิดอุบัติเหตุ

**ตัวแปรตาม** ได้แก่ การเกิดอุบัติเหตุ

**ประโยชน์ที่คาดว่าน่าจะได้รับ**

1. นำผลการวิจัยไปรณรงค์เพื่อลดการเกิดอุบัติเหตุการจราจรทางบก

2. นำผลการวิจัยไปส่งเสริมและให้ความรู้แก่ประชาชนในจังหวัดตราด เพื่อเสริมสร้างความมีวินัยในการขับขี่บนท้องถนน

**บทที่ 2**

**เอกสารที่เกี่ยวข้อง**

ในการศึกษาวิจัยครั้งนี้ได้ทำการศึกษาการเกิดอุบัติเหตุการจราจรทางบก ผู้วิจัยได้ศึกษาความหมาย สาเหตุ หน่วยงานเเละงานวิจัยที่เกี่ยวข้องดังนี้

1. ความหมายของการเกิดอุบัติเหตุ

2. สาเหตุของการเกิดอุบัติเหตุ

3. ผลกระทบของการเกิดอุบัติเหตุ

4. หน่วยงานที่เกี่ยวข้อง

5. ทฤษฎีหรืองานวิจัยที่เกี่ยวข้อง

**ความหมายของอุบัติเหตุ**

พจนานุกรมฉบับราชบัณฑิตยสถาน (2554:1,425) กล่าวว่า อุบัติเหตุ หมายถึง เหตุที่เกิดโดยไม่คาดคิด

**สาเหตุของการเกิดอุบัติเหตุ**

อุบัติเหตุที่เกิดขึ้นในการจราจรทางบกนั้น เกิดขึ้นได้หลายสาเหตุด้วยกัน จากสถิติของกรมทางหลวง พบว่า สาเหตุการเกิดอุบัติเหตุทางหลวงมากที่สุดคือ การขับรถเร็ว รองลงมาคือ การขับรถกระชั้นชิด อุบัติเหตุที่เกิดขึ้นในการจราจรทางบกนั้น มักเกิดขึ้นจากสาเหตุที่สำคัญ 3 ประการดังนี้

1. สาเหตุจากผู้ขับขี่ยานพาหนะ

2. สาเหตุจากสิ่งเเวดล้อม

3. สาเหตุจากกฎหมาย

สาเหตุที่เกิดจากผู้ขับขี่ยานพาหนะ ผู้โดยสาร คนเดินทางหรือสัตว์เลี้ยงต่าง ๆ ซึ่งมีสาเหตุดังนี้

**สาเหตุจากผู้ขับขี่ยานพาหนะ**

1.1 มีความบกพร่องทางด้านร่างกาย เช่น ร่างกายอ่อนเพลีย ง่วงนอน หรือหลับใน สุขภาพไม่ดี มีโรคประจำตัว โรคลมชัก ตาบอดสี ตาพร่า น้ำตาลในเลือดต่ำ

1.2 มีความบกพร่องทางด้านจิตใจเเละอารมณ์ เช่น มีความกลัดกลุ้มใจ วิตกกังวลอารมณ์หงุดหงิด ฉุนเฉียว มีความตึงเครียดทางอารมณ์

1.3 ขาดความรู้ความชำนาญเเละประสบการณ์ในการใช้ถนน เช่น ขาดความรู้เรื่องความเร็วกับรถ คาดคะเนความเร็วหรือระยะทางไม่ถูกต้อง ไม่รู้กฎจราจร เป็นต้น

1.4 ไม่ปฏิบัติตามกฎระเบียบหรือข้อบังคับ เช่น ขับรถเร็ว ขับรถตัดหน้ารถอื่น กระชั้นชิด ฝ่าฝืนฝ่ายหยุดขณะออกจากทางร่วม ขับรถย้อนศร ทางเดินรถ ขับรถฝ่าฝืน เครื่องหมาย จราจรหยุดรถโดยกระชั้นชิด เป็นต้น

1.5 ไม่รู้จักป้องกันตนเอง เช่น ขับรถด้วยความประมาท ขาดความระมัดระวัง ความเร่งรีบในการเดินทาง เสพยากระตุ้นประสาท ดื่มสุราขณะขับรถ สำหรับเรื่องการดื่มสุรานั้น จากสถาบันนิติเวชวิทยา กรมตำรวจปี 2532 พบว่าผู้เสียชีวิตด้วยอุบัติจากการจราจร มีประวัติดื่มสุราเป็นจำนวนมาก 288 คนหรือคิดเป็นร้อยละ 77.12

**สาเหตุจากสิ่งเเวดล้อม**

ที่เป็นสาเหตุให้เกิดอุบัติเหตุ ได้เเก่ สภาพของรถ สภาพของดินฟ้าอากาศ

สาเหตุจากสภาพของรถ

1.1 ยางระเบิดหรือยางเเตก ทำให้รถเสียการทรงตัวพลิกคว่ำได้ง่าย โดยเฉพาะรถที่เเล่นด้วยความเร็วสูงเเละถนนลื่น

1.2 เบรกเเตก เบรกลื่น ทำให้รถไม่สารถหยุดหรือชะลอความเร็วลงได้ตามความต้องการ

1.3 เพลาหลุดหรือเพลาขาด ทำให้รถหมดกำลังในการขับเคลื่อน รถจะไม่เเล่นแม้ว่าเหยียบคันเร่งเท่าใดก็ตาม ทำให้ยากเเก่การควบคุมความเร็ว และง่ายต่อการเกิดอุติเหตุ

1.4 คันเร่งหลุด ทำให้พวงมาลัยในการไม่ได้ ไม่สามารถควบคุมได้

1.5 อุปกรณ์ประจำรถชำรุดหรือขัดข้อง เช่น ไม่มีไฟหน้า-หลัง ไฟใหญ่มีข้างเดียวหรือไม่มีเลย ไฟเลี้ยวชำรุดไม่ได้ซ่อมแซมหรือแก้ไข พวงมาลัยสั่นขณะขับ เป็นต้น

1.6 การเปลี่ยนแปลงสภาพรถ เช่น การเพิ่มแรงเครื่องทำให้ผู้ขับเกิดความ คะนองและขับรถเร็ว การแปลงสภาพรถตามความพอใจ

สาเหตุจากดินฟ้าอากาศ

2.1 ฝนตกหนัก น้ำท่วม ทำให้ถนนเป็นหลุม เป็นบ่อ เป็นหล่มโคลน ถนนลื่น ทำให้รถตกถนน พลิกคว่ำ

2.2 การเกิดพายุหรือหมอกลงจัด ทำให้มีควันปกคลุมมองไม่เห็นทาง เกิดอุบัติเหตุได้ง่าย

2.3 สภาพดินฟ้าอากาศที่ดี อุบัติเหตุมักเกิดจากสภาพดินฟ้าอากาศที่ดีเสมอทั้งนี้เพราะผู้ขับขี่ขับรถด้วยความเร็วสูง และขาดความระมัดระวังอันตราย

**สาเหตุจากกฎหมาย**

กฎหมายมีส่วนเกี่ยวข้องกับการเกิดอุบัติเหตุ ดังนี้

3.1 การขาดการเผยเเพร่ประชาสัมพันธ์ให้ประชาชนทุกคนได้ทราบกฎระเบียบ ข้อบังคับเเละบทลงโทษต่าง ๆ ในการฝ่าฝืนกฎต่าง ๆ ทำให้ประชาชนขาดจิตสำนึกเเละฝ่าฝืนกฎระเบียบต่าง ๆ ซึ่งมีผลให้เกิดอุบัติเหตุได้

3.2 บทลงโทษหรือค่าปรับยังไม่เหมาะสม ทำให้มีการฝ่าฝืนกฎจราจร หรือ กฎระเบียบต่าง ๆ อยู่เสมอ

3.3 การที่กฎหมายมิได้กำหนดเพศ อายุสูงสุดของผู้ขับขี่ รวมทั้งการศึกษาขั้นต่ำ ของผู้ขับขี่ยานพาหนะ ถึงเเม้ว่าผู้ขับขี่จะสอบผ่าน เเละได้รับใบอนุญาตขับขี่รถเเล้วก็อาจทำผิดกฎจราจรเเละทำให้เกิดอุบัติเหตุได้

(http://www.ipesp.ac.th/learning/supitcha../html/E4-2-1.html, ม.ป.ป, ออนไลน์)

**ผลกระทบของการเกิดอุบัติเหตุ**

ผลกระทบทางตรงเเละทางอ้อมของการเกิดอุบัติเหตุที่ย่อมนำมาสู่ความสูญเสียร่างกาย จิตใจ เเละทรัพย์สิน อีกทั้งยังส่งผลต่อผู้อื่น ชุมชนเเละประเทศชาติ สรุปได้ ดังนี้

1. ผลกระทบทางตรง ผู้ประสบภัยได้รับบาดเจ็บ อาจถึงขั้นพิการหรือเสียชีวิตรวมทั้งต้องสูญเสียเงินค่ารักษาพยาบาล ค่าซ่อมเเซมวัตถุ ยานพาหนะที่เสียหายอีกด้วย

2. ผลกระทบทางอ้อม ได้เเก่

2.1 สูญเสียทางด้านจิตใจ ทั้งตัวผู้ประสบอุบัติเหตุเเละญาติพี่น้องต้องเสียใจ เศร้าใจรวมทั้งคนในชุมชนสูญเสียขวัญกำลังใจวิตกกังวลกับเหตุการณ์ที่เกิดขึ้น

2.2 สูญเสียโอกาสในชีวิต ผู้ประสบอุบัติเหตุบางรายอาจได้รับบาดเจ็บจนถึงขั้นพิการเเละทำให้สูญเสียโอกาสในชีวิต อย่างคนปกติ เเละเสียโอกาสที่จะก้าวหน้าในที่ทำงาน

2.3 สูญเสียกำลังสำคัญของครอบครัวเเละประเทศชาติ การสูญเสียอุบัติเหตุบางครั้งอาจมีผู้เสียชีวิต หากผู้เสียชิวิตเป็นหัวหน้าครอบครัวจะทำให้ขาดกำลังในการหารายได้มาจุนเจือครอบครัว (http://sites.goolgle.com/site/30898-teetouch 22/home/page 2, 2556, ออนไลน์)

**หน่วยงานที่เกี่ยวข้อง**

สถานีตำรวจภูธรเมืองตราด ที่ตั้งเเละที่ทำงานอยู่ที่ 1159 หมู่ที่ 1 ถนนสายสวนรุกขชาติ ตำบลวังกระเเจะ อำเภอเมืองตราด จังหวัดตราด 23000 ผู้บังคับการตำรวจภูธรเมืองตราด คือ พล.ต.ต ทวีโรจน์ ศิริสวัสดิบุตร เเละรองผู้บังคับการตำรวจภูธรเมืองตราด คือ พล.ต.อ ดเรศ กัลยา สถานีตำรวจภูธรเมืองตราด รับผิดชอบพื้นที่ในเขตอำเภอเมืองตราดทั้งหมด

**ทฤษฎีและงานวิจัยที่เกี่ยวข้อง**

ทฤษฎีความล้า Gradjear (1971) ได้เสนอทฤษฎีความล้าในการทำงานโดยระบุปัจจัยต่าง ๆ ที่มากระทบต่อคน ซึ่งได้เเน่นอน ลักษณะของงาน สภาพเเวดล้อมในการทำงาน สภาพความพร้อมของร่างกาย รวมทั้งสภาพเเวดล้อมในการดำรงชีวิตต่าง ๆ ทำให้เกิดความล้า ซึ่งสามารถเปรียบเทียบกับระดับความล้าได้ในระดับน้ำในถัง

ทฤษฎีการขาดดุลยภาพ จะเห็นได้ว่าพฤติกรรมของคนดีมีการเปลี่ยนเเปลงจากปัจจัยภายนอกที่มากระทบตลอดระยะเวลาที่ผ่านไป บางครั้งอาจทำด้วยความตั้งใจสม่ำเสมอไม่มีอะไรผิดปกติ เเต่บางครั้งอาจมีพฤติกรรมที่ประมาท หรือพฤติกรรมที่มีความเสี่ยงมากขึ้นจนมีเหตุเรียกว่า “เกือบไป (near miss)” (http://libdoe-dpu.ac.th/thesis/137761. pdf, 2552, ออนไลน์)

**บทที่ 3**

**วิธีการดำเนินงานวิจัย**

ในการศึกษาค้นคว้าครั้งนี้ได้มุ่งศึกษาข้อมูลความรู้เกี่ยวกับการเกิดอุบัติเหตุการจราจรทางบกได้ดำเนินการดังนี้

1. การกำหนดประชากรและกลุ่มตัวอย่าง

2. การเก็บรวบรวมข้อมูล

3. การวิเคราะห์ข้อมูล

4. สถิติที่ใช้ในการวิเคราะห์ข้อมูล

**การกำหนดกลุ่มประชาชนตัวอย่าง**

ประชาชนที่ใช้ในการศึกษาวิจัย ได้แก่ จำนวนประชากรในจังหวัดตราดตามหลักฐานการทะเบียนจากสำนักทะเบียนกลาง

**การเก็บรวบรวมข้อมูล**

ผู้วิจัยได้นำข้อมูลมาจากการสำรวจและบันทึกสถิติจากสำนักงานสถานีตำรวจภูธรเมืองตราดตั้งแต่ปี 2555-2559

**การวิเคราะห์ข้อมูล**

1. วิเคราะห์ข้อมูลพื้นฐานปริมาณการเกิดอุบัติเหตุที่เกิดขึ้นปี 2555-2559

2. วิเคราะห์ข้อมูลพื้นฐานอัตราการเกิดอุบัติเหตุที่เกิดขึ้นปี 2555-2559

3. วิเคราะห์ข้อมูลพื้นฐานสาเหตุการเกิดอุบัติเหตุที่เกิดขึ้นปี 2555-2559

**สถิติที่ใช้ในการวิเคราะห์ข้อมูล**

ผู้ศึกษาดำเนินการวิเคราะห์ข้อมูลโดยใช้ค่าสถิติในการวิเคราะห์ ดังนี้

- ค่าเฉลี่ย (x̄)

**บทที่4**

**การวิเคราะห์ข้อมูล**

การวิจัยครั้งนี้มีวัตถุประสงค์เพื่อวิเคราะห์ข้อมูลเกี่ยวกับการเกิดอุบัติเหตุการจราจรทางบกในจังหวัดตราดในปี 2555-2559 ผู้วิจัยได้ขอความอนุเคราะห์จากสถานีตำรวจภูธรเมืองตราดผู้วิจัยได้ทำการวิเคราะห์ข้อมูล นำเสนอผลการวิจัยและแปลความหมายตามลำดับดังนี้

ตอนที่ 1 ผลวิเคราะห์ข้อมูลเกี่ยวกับการเกิดอุบัติเหตุการจราจรทางบกในจังหวัดตราดในปี 2555-2559 (ตารางที่1)

ตอนที่ 2 ผลวิเคราะห์ข้อมูลเกี่ยวกับความสูญเมียทั้งหมด ที่เกิดจากอุบัติเหตุการจราจรทางบกในจังหวัดตราดในปี 2555-2559 (ตารางที่2)

**ตอนที่ 1**

ผลวิเคราะห์ข้อมูลเกี่ยวกับการเกิดอุบัติเหตุการจราจรทางบกในจังหวัดตราดใน

ปี 2555-2559

**ตารางที่ 1** แสดงจำนวนสาเหตุของการเกิดอุบัติเหตุการจราจรทางบกในจังหวัดตราดในปี 2555-2559

**ปี**

**สาเหตุของอุบัติเหตุที่เกิดขึ้น**

**รวม ค่าเฉลี่ย(x̄)**

**2555 2556 2557 2558 2559**

1.ขับรถเร็วเกินอัตราที่ กม. กำหนด 8 31 25 19 15 98 19.6

2.ตัดหน้าระยะกระชั้นชิด 5 16 12 9 1 55 11

3.ไม่ให้สัญญาณจอด/ชะลอ/เลี้ยว 3 - 1 1 - 4 0.8

4.อุปกรณ์ชำรุด 20 40 36 19 - 115 23

5.เมาสุรา - 2 2 1 1 5 1

6.หลับใน 1 1 2 - - 4 0.8

7.ขับรถผิดช่องทาง,ขับคร่อมเส้น - 1 2 1 3 6 1.2

8.ขับรถตามกระชั้นชิด 2 - 3 1 2 7 1.4

**รวม**  39 91 82 50 34 294 58.8

ผลวิเคราะห์จากตารางที่ 1 แสดงสาเหตุการเกิดอุบัติเหตุจราจรทางบกในจังหวัดตราด 3 อันดับแรกคือ อุปกรณ์ชำรุด 115 ราย ขับรถเร็วเกินอัตราที่ กม. กำหนด 98 ราย ตัดหน้าระยะกระชั้นชิด 55 ราย ค่าเฉลี่ยรวมคือ 58.8

**ตอนที่ 2**

ผลวิเคราะห์ข้อมูลเกี่ยวกับความสูญเมียทั้งหมด ที่เกิดจากอุบัติเหตุการจราจรทางบกในจังหวัดตราดในปี 2555-2559

**ตารางที่ 2** แสดงจำนวนความสูญเสียทั้งหมดที่เกิดจากการจราจรทางบกในจังหวัดตราด ในปี 2555-2559

**ความสูญเสียทั้งหมดที่เกิด ปี**

**รวม ค่าเฉลี่ย(x̄)**

**จากอุบัติเหตุการจราจร 2555 2556 2557 2558 2559**

1.เสียชีวิตที่จุดเกิดเหตุ 1 4 13 4 14 36 7.2

2.เสียชีวิตที่โรงพยาบาล 5 12 12 8 5 42 8.4

3.จำนวนผู้บาดเจ็บสาหัส 4 17 14 6 8 49 9.8

4.จำนวนผู้บาดเจ็บเล็กน้อย 17 38 21 12 2 90 18

**รวม**  27 71 60 3 29 217 43.4

ผลวิเคราะห์จากตารางที่ 2 แสดงความสูญเสีย 3 อันดับแรกที่เกิดจากอุบัติเหตุการจราจรทางบกในจังหวัดตราดคือ ปี 2556 จำนวน 71 คน ปี 2257 จำนวน 60 คน ปี 2558 จำนวน 30 คน ค่าเฉลี่ยรวม 43.4

**บทที่ 5**

**สรุปผล อภิปรายผล และข้อเสนอแนะ**

จากผลการศึกษาเกี่ยวกับการเกิดอุบัติเหตุการจราจรทางบกของจังหวัดตราดในปี 2555-2559 ผลปรากฏดังนี้

การเกิดอุบัติเหตุการจราจรทางบกของจังหวัดตราด เราได้ทำการศึกษาข้อมูลตั้งแต่ปี 2555-2559 มีสาเหตุส่วนใหญ่มาจาก 8 คดีคือ คดีขับรถเร็วเกินอัตราที่กฎหมายกำหนด ตัดหน้าระยะกระชั้นชิด ไม่ให้สัญญาณ จอด/ชะลอ/เลี้ยว อุปกรณ์ชำรุด เมาสุรา หลับใน ขับผิดช่องทาง ขับคร่อมเส้น ขับรถตามกระชั้นชิด แต่ก็ยังมีสาเหตุอื่น ๆ จากปัจจัยหลายอย่างเนื่องจากปัจจุบันการจราจรบนท้องถนนติดขัดมีการใช้รถบนท้องถนนเป้นจำนวนมากและบางคนใช้รถอย่างไม่มีวินัย จึงทำให้เกิดอุบัติเหตุต่างมากมายและส่งผลให้ประชาชนบางส่วนสูญเสียชีวิตและทรัพย์สิน

ดังนั้นจากการศึกษาการเกิดอุบัติเหตุการจราจรทางบกของคนในจังหวัดตราดมีผลมาจากความประมาทของตัวผู้ใช้รถเอง จำนวนผู้ใช้รถบนท้องถนนเองก็เป็นปัจจัยที่ทำให้เกิดอุบัติเหตุบนท้องถนน ซึ่งก็มีผู้ใช้รถเพิ่มขึ้นในทุก ๆ ปี จึงส่งผลให้มีจำนวนการเกิดอุบัติเหตุเพิ่มขึ้นทุกปี

**ปัญหาและอุปสรรคในการศึกษา**

- มีปัญหาในการคำนวณรูปแบบคดีต่าง ๆ

**ข้อเสนอแนะและแนวทางการพัฒนา**

เนื่องจากปัจจุบันมีการใช้รถบนท้องถนนกันอย่างมาก และผู้ใช้รถส่วนใหญ่ขาดวินัยในการใช้รถบนท้องถนน ดังนั้นเราจึงควรตัดรณรงค์ให้คนในชุมชนมีวิจัยในการใช้รถบนท้องถนนกันมากขึ้น

**บรรณานุกรม**

*พจนานุกรมฉบับราชบัณฑิตยสถาน*. (2554). หน้า 1,425. กรุงเทพ. กระทรวงศึกษาธิการ.

*สาเหตุของการเกิดอุบัติเหตุ*. (ม.ป.ป.). เข้าถึงได้จาก:

http://www.ipesp.ac.th/Supitcha/html/E4-2-1.html. (วันที่สืบค้นข้อมูล: 23

พฤศจิกายน 2560).

*ผลกระทบของการเกิดอุบัติเหตุ.* (2556). เข้าถึงได้จาก:

http://sites.google.com/site/30898 teetoch 22/home/page 2. (วันที่สืบค้น

ข้อมูล: 23 พฤศจิกายน 2560).

*อุบัติเหตุเเละความปลอดภัย*. (ม.ป.ป.). เข้าถึงได้จาก:

http://lipdoe.dpu.ac.th/thesis/137761. pdf. (วันที่สืบค้นข้อมูล: 23 พฤศจิกายน

2560).

**ภาคผนวก**

**ปี**

**สาเหตุของอุบัติเหตุที่เกิดขึ้น**

**รวม ค่าเฉลี่ย(x̄)**

**2555 2556 2557 2558 2559**

1.ขับรถเร็วเกินอัตราที่ กม. กำหนด 8 31 25 19 15 98 19.6

2.ตัดหน้าระยะกระชั้นชิด 5 16 12 9 1 55 11

3.ไม่ให้สัญญาณจอด/ชะลอ/เลี้ยว 3 - 1 1 - 4 0.8

4.อุปกรณ์ชำรุด 20 40 36 19 - 115 23

5.เมาสุรา - 2 2 1 1 5 1

6.หลับใน 1 1 2 - - 4 0.8

7.ขับรถผิดช่องทาง,ขับคร่อมเส้น - 1 2 1 3 6 1.2

8.ขับรถตามกระชั้นชิด 2 - 3 1 2 7 1.4

**รวม**  39 91 82 50 34 294 58.8

**ความสูญเสียทั้งหมดที่เกิด ปี**

**รวม ค่าเฉลี่ย(x̄)**

**จากอุบัติเหตุการจราจร 2555 2556 2557 2558 2559**

1.เสียชีวิตที่จุดเกิดเหตุ 1 4 13 4 14 36 7.2

2.เสียชีวิตที่โรงพยาบาล 5 12 12 8 5 42 8.4

3.จำนวนผู้บาดเจ็บสาหัส 4 17 14 6 8 49 9.8

4.จำนวนผู้บาดเจ็บเล็กน้อย 17 38 21 12 2 90 18

**รวม**  27 71 60 3 29 217 43.4